Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma WTO:n neuvottelukierros (AKT-EU 2744/99/lop.)



Virallinen lehti nro 271 , 24/09/1999 s. 0066 - 0067



PÄÄTÖSLAUSELMA(1) WTO:n millennium-neuvottelukierros Yhteinen edustajakokous, joka - kokoontui Strasbourgissa (Ranska) 29. maaliskuuta - 1. huhtikuuta 1999, A. ottaa huomioon päätöslauselmansa bioteknologiasta (AKT-EU 2613/98/lop.) toukokuulta 1998, B. ottaa huomioon teollis- ja tekijänoikeuksien kauppaan liittyvistä näkökohdista tehdyn GATT-sopimuksen (TRIPS), 27 artiklan 3 kohdan b alakohdan muuttamisesta parhaillaan käytävät neuvottelut ja ehdotukset uudesta kokonaisvaltaisesta millennium-neuvottelukierroksesta, C. ottaa huomioon biologista monimuotoisuutta koskevan yleissopimuksen (CBD), jonka 15 artiklassa tunnustetaan valtioiden suvereeninen oikeus omiin luonnonvaroihin, jonka 15 artiklan 5 kohdassa määrätään, että geneettisten voimavarojen käyttämiseen tarvitaan niiden toimittajan etukäteissuostumus ja jonka 15 artiklan 7 kohdassa korostetaan, että geneettisten voimavarojen käyttämisestä saatava hyöty on jaettava yhtäläisellä ja oikeudenmukaisella tavalla, D. ottaa huomioon bioteknologisten keksintöjen oikeudellista suojaa koskevan yhteisön direktiivin (98/44/EC) ja Alankomaiden hallituksen esille ottamat oikeudelliset ongelmat, E. ottaa huomioon sopimuksen Euroopan unionista 130 v artiklan politiikan johdonmukaisuudesta, jonka mukaan yhteisö ottaa huomioon kehitystavoitteet toteuttamassaan politiikassa, mikäli sillä on vaikutusta kehitysmaihin, F. ottaa huomioon Lomén IV a sopimuksen ja sen yleiset poliittiset tavoitteet, joita ovat köyhyyden poistaminen, kestävä kehitys yleensä ja erityisesti maaseudun ja maatalouden kehittämisessä ja elintarvikehuollon turvaamisessa, 1. muistuttaa kasvien ja eläinten patentoinnille esittämistään eettisistä ja kehitykseen liittyvistä vastalauseista ja painottaa, että sillä saattaa olla vaarallisia pitkän aikavälin vaikutuksia maatalouden kehitykseen ja elintarvikehuoltoon, pahoittelee sitä, että geenien muuntelun avulla kehitetään steriilejä lajikkeita (terminator-tekniikka); 2. katsoo, että kehitysmaiden integroimiseksi maailmankauppaan ne on saatava mukaan WTO:n päätöksentekomenettelyihin ja riitojensovittelumekanismeihin; kehottaa tämän takia Euroopan ja AKT:n kumppanimaita tekemään yhteistyötä WTO:sta riippumattoman oikeusapukeskuksen perustamiseksi, joka on tarkoitettu tukemaan kehitysmaita WTO:n menettelyissä ja mekanismeissa; 3. vahvistaa, että valtioiden pitää voida tehdä poikkeus eläviä organismeja koskevassa patenttilaissa; 4. vahvistaa myös AKT-valtioiden itsemääräämisoikeuden geneettisten voimavaroihin ja niiden käyttöön; 5. toistaa, että uuteen Lomén sopimukseen pitää sisällyttää CBD:n 8 (j) artiklan periaatteisiin liittyviä määräyksiä, jotka koskevat paikallisyhteisöjen ja alkuperäiskansojen tietojen, innovaatioiden ja tapojen ja heidän henkisen ja kulttuurisen omistusoikeutensa säilyttämistä, johon kuuluu tällaisten resurssien käytöstä saatavan hyödyn luvanvaraistaminen, siihen osallistuminen ja sen tasapuolinen jakaminen; 6. pyytää EU:ta ja AKT-valtioita puolustamaan tiukasti omia ratkaisumallejaan, joilla maat voivat kehittää vaihtoehtoista lainsäädäntöä bioteknologian, henkisen omistusoikeuden ja muiden vastaavien kysymysten säätelemisessä bioteknisen piratismin torjumiseksi ja paikallisyhteisöjen oikeuksien lujittamiseksi; 7. kehottaa Euroopan komissiota ja EU:n jäsenvaltioita erityisesti puolustamaan TRIPS-sopimuksen 27 artiklan 3 kohdan b alakohdassa mainittuja omaperäisiä vaihtoehtoja; 8. pyytää EU:ta ja sen jäsenvaltioita tukemaan AKT-valtioita niiden oman tilanteen ja etujen mukaan sovelletun lainsäädännön kehittämisessä; 9. pyytää EU:ta ja AKT-valtioita käynnistämään poliittisen vuoropuhelun ja rakentavan toiminnan TRIPS-sopimuksesta WTO:ssa käytävissä neuvotteluissa niin, että kansainvälisissä kauppasäännöissä otetaan täysin huomioon kehitysmaiden elintarvikehuoltoon liittyvät turvallisuusnäkökohdat; 10. pyytää Euroopan komissiota ilmoittamaan yhteiskokoukselle seuraavassa kokouksessa missä tilanteessa TRIPS-sopimuksesta käytävät neuvottelut ovat ja miten AKT-valtioita on autettu osallistumaan neuvotteluihin ja kehittämään henkistä omistusoikeutta koskevaa lainsäädäntöä; 11. kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle ja CBD:n sihteeristölle. (1) Yhteinen edustajakokous hyväksynyt 1. huhtikuuta 1999 Strasbourgissa (Ranska).